Saint Peter (Jersey)

Saint Peter (jèrriais: St Pièrre) er et av tolv parishes (distrikter) på Jersey. Folketellingen i 2011 viste en folkemengde på .«Report on the 2011 Jersey Census» (PDF), States of Jersey, 2012, s. 6. Saint Peter ligger i den vestlige og sentrale delen av Jersey. Det er det eneste distriktet på Jersey som har to adskilte kystlinjer, det strekker seg fra bukten St. Ouen's Bay i vest til bukten St. Aubin's Bay i sør, og således kapper av Saint Brélade fra de andre prestegjeldene. Saint Peter, navngitt etter apostelen Peter, er det fjerde største prestegjeldet i areal, dekker 6,469 vergées (11,6 km²).Vergée er en enhet for landmål, et kvart av den gamle franske arpent (1 arpent = 180, ca 32 cm). På Kanaløyene er vergée standard, men det ulikheter i målene mellom Jersey og Guernsey En stor del av Saint Peter består av Jersey lufthavn.

 Geografi 
Saint Peter grenser mot fire andre prestegjeld: Saint Ouen i nord, Saint Mary i nordøst, Saint Lawrence i øst, og Saint Brélade i sør.

Saint Peter har to innsjøer eller dammer, St. Ouen's Pond og Val de la Mare Reservoir, begge er delt med Saint Ouen. 

De tradisjonelle tilnavnet for St. Pierrais, folket i Saint Peter, er ventres à baînis(engelsk: limpet bellies), noe uklart hvorfor, men kanskje for at sognet er festet til to kystlinjer som to sugeskjell.

 Severdigheter 
En del opplevelser som er relativt kort vei fra hovedstaden Saint Helier med eksempelvis buss er Living Legend. Det er et opplevelsessenter særlig egnet for barnefamilier. Her finnes showet Jersey Experience, en noe enkel videoforestilling som forteller om Jerseys kulturarv og historie, fremstilt og fortalt av flere kjente skuespillere, blant annet John Nettles som spilte figuren Jim Bergerac i TV-serien Bergerac på 1980-tallet. Det er også et anlegg for «adventure golf», minigolf, med 18 hull og gokartbane, foruten restaurant og kjøpssenter. «Living Legend Village» «Jersey's Living Legend Village»  

I gangavstand fra nevnte opplevelsessenter er St Peter’s Valley er relativt nytt skogsland. Det inneholder et mangfold av ulike trær og plantearter, og som gir et miljø for sommerfugler, insekter og pattedyr. Det går flere kunstige stier gjennom området, og disse passerer to bevarte møller: Le Moulin de Quétivel og Tesson Mill. Disse, som skoglandet, er bevart av National Trust for Jersey. «St Peter’s Valley» , National Trust for Jersey

Vingtainer 
Sognet er inndelt vingtainer for administrative årsaker. En vingtaine (fransk: «gruppe av tjue») er et politisk inndelingssystem av prestegjeldene på Jersey.

 La Vingtaine du Douet
 La Vingtaine de St. Nicolas
 La Grande Vingtaine
 La Vingtaine des Augerez
 La Vingtaine du Coin Varin

Sognet utgjør en valgkrets og velger to representanter.

 Demografi 
Det har vært relativt stabilt i folketallet i sognet, med en svak økning det siste tiåret.
 Årstall  Antall 1991 4231 1996 4228 20014293 2011 4293

 Utdannelse 
St. Peter's School er lokalisert i La Rue du Presbytère, og er en statlig drevet barneskole som hadde 164 elever i 2009.St. Peter's School  St. George's Preparatory School, som krever avgift, er lokalisert La Hague Manor ved Rue de la Hague, er eid av Jersey Educational Trust.

 Kjente personer fra Saint Peter 
Gilbert O'Sullivan bor Saint Peter med sin norske hustru Åse og deres to barn.
Augustus Asplet Le Gros (død 1877), en poet som skrev på jèrriais, vokste opp i Saint Peter
George William de Carteret (død 1940), bonde i Saint Peter og skrev på jèrriais under navnet «Le Caouain» («Uglen») artikler for Les Chroniques de Jersey
Peter Vincenti, en av Jerseys mest kjente fotballspillere, spilte for blant annet den engelske klubben Rochdale AFC

 Referanser 

 Eksterne lenker 

 St Pièrre hos Les Pages Jèrriaises

Kategori:Jerseys parishes